13 เมษามีประจำเดือนวันแรกค่ะ แล้ว 14 พฤษภามีเพศสัมพันธ์กับแฟนไม่ได้ใส่ถุงค่ะแต่หลั่งนอกประมาณ 5 ทุ่มพอ วันที่ 15 พฤษภาเวลาประมาณบ่าย 3 ทานยาคุมฉุกเฉินไปค่ะ จนตอนนี้ประจำเดือนยังไม่มานับดูแล้วประมาณ 40 วันได้แล้วค่ะอยากทราบว่าจะท้องไหมคะ
สวัสดีค่ะ การมีเพศสัมพันธ์โดยการหลั่งนอก จะมีโอกาสตั้งครรภ์ได้ประมาณ 4%-22% แต่หากได้ทานยาคุมฉุกเฉินร่วมไปด้วย โดยทานภายในช่วง 12-24 ชั่วโมงหลังจากมีเพศสัมพันธ์ ยาคุมฉุกเฉินจะช่วยป้องกันการตั้งครรภ์ได้ประมาณ 85%ดังนั้นการที่ประจำเดือนยังไม่มา อาจเกิดจาก1. การตั้งครรภ์2. ผลของยาคุมฉุกเฉิน อาจทำให้ประจำเดือนมาล่าช้ากว่าปกติได้3.มีความเครียด ทำงานหนัก พักผ่อนน้อย ออกกำลังกายหักโหนม อดนอน นอนดึก อดอาหาร มีน้ำหนักลด หรือมีน้ำหนักเพิ่มขึ้นเร็ว4.หรือมีการเจ็บป่วยไม่สบาย เช่น ไข้หวัด ท้องเสีย เป็นต้นแนะนำให้รอไปอีก 2 สัปดาห์นับจากวันที่มีเพศสัมพันธ์ คือประมาณวันที่ 28-29 พ.ค. หากประจำเดือนยังคงไม่มา ควรลองตรวจหาการตั้งครรภ์ดูค่ะ